אפי דפרין

אפרים (אפי) דֶפְרין (נולד ב-17 בינואר 1972) הוא קצין צה"ל בדרגת תת-אלוף המשרת כדובר צה"ל. קודם לכן שימש כסמנכ"ל שיווק ברפא"ל. בצה"ל שירת כראש חטיבת תבל, נספח צה"ל בהודו וכמפקד חטיבה 27.

ביוגרפיה
דפרין נולד בגבעת אולגה. אביו ברוך עלה מרומניה ואימו עליזה עלתה ממרוקו. בנעוריו למד בבית ספר מקצועי.

עם גיוסו לצה"ל שובץ בחטיבה 7 של חיל השריון, שם עבר הכשרה כלוחם וקורס מפקדי טנקים. בהמשך השלים קורס קצינים ושירת כמפקד מחלקת טנקים. שירת במספר תפקידי פיקוד בחיל ובהם בשנת 1997 כמפקד פלוגה בגדוד 75 של חטיבה 7.

במלחמת לבנון השנייה שירת כמפקד גדוד 9 של חטיבה 401, הוביל אותו בקרב בסלוקי, שבמהלכו נפצע באורח קשה. לאחר מספר שבועות החלמה שב לפקד על גדודו.

בהמשך שירת כמפקד גדוד 532 בחטיבה 460 וכקצין אג"ם אוגדה 162. השתלם בקורס מפקדי חטיבות ומונה למפקד חטיבה 27. לאחר שסגר את החטיבה והיא פורקה, נכנס בשנת 2014 לתפקידו כסגן מפקד עוצבת געש וכיהן בתפקיד עד שנת 2015. ב-12 בספטמבר 2016 הוחלט על מינויו לנספח צה"ל בהודו.

דפרין הועלה לדרגת תת-אלוף ומונה לראש החטיבה לקשרי חוץ באגף התכנון, והמשיך בתפקידו גם כשהחטיבה הוכפפה לאגף האסטרטגיה והמעגל השלישי כחטיבת תבל. באוגוסט 2024 סיים את תפקידו ופרש מצה"ל לאחר 33 שנות שירות.

בספטמבר 2024 היה עמית אורח במכון היהודי לביטחון לאומי של אמריקה (JINSA)  וכתב מאמרים על ציר פילדלפי, איראן ולבנון.

שימש כסמנכ"ל השיווק ברפא"ל.

במרץ 2025 חזר לשירות סדיר עם החלטת הרמטכ"ל אייל זמיר למנותו לדובר צה"ל. ב-27 במרץ נכנס לתפקידו.

נשוי לסא"ל (מיל') כרמל דפרין וולפסון, ששירתה בתפקידים בכירים בחיל החינוך והנוער. מתגורר בכפר האורנים.

לקריאה נוספת
 עמוס הראל ואבי יששכרוף, "קורי עכביש", הוצאת ידיעות אחרונות, 2008.
 אלישיב שמשי, "עוד ניצחון כזה...: על רוח לחימה במלחמת לבנון השנייה", בן שמן: הוצאת מודן, 2013.

קישורים חיצוניים

 נחמה דואק, המקצוע: מח"ט, ידיעות אחרונות מוסף חג הפסח,  18 באפריל 2011, עמוד 25, כפי שהועלה באתר פרש.
 .
 .



הערות שוליים

קטגוריה:מפקדי חטיבה 27
קטגוריה:מפקדי גדודים בחטיבה 401
קטגוריה:מפקדי גדודים בחטיבה 460
קטגוריה:תתי-אלופים בצה"ל
קטגוריה:מפקדי גדודים במלחמת לבנון השנייה
קטגוריה:נספחים צבאיים ישראלים
קטגוריה:דוברי צה"ל
קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:כפר האורנים: אישים
קטגוריה:ישראלים שנולדו ב-1972